CELEX: 62016CN0227
Language: el
Date: 2016-04-22 00:00:00
Title: Υπόθεση C-227/16: Αίτηση προδικαστικής αποφάσεως την οποία υπέβαλε το Gerechtshof Arnhem-Leeuwarden, zittingsplaats Arnhem (Κάτω Χώρες) στις 22 Απριλίου 2016 — Jan Theodorus Arts κατά Veevoederbedrijf Alpuro BV

1.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/10
            
         Αίτηση προδικαστικής αποφάσεως την οποία υπέβαλε το Gerechtshof Arnhem-Leeuwarden, zittingsplaats Arnhem (Κάτω Χώρες) στις 22 Απριλίου 2016 — Jan Theodorus Arts κατά Veevoederbedrijf Alpuro BV
   (Υπόθεση C-227/16)
   (2016/C 279/15)
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof Arnhem-Leeuwarden, zittingsplaats Arnhem
   
      Διάδικοι στην υπόθεση της κύριας δίκης
   
   
      Εκκαλών: Jan Theodorus Arts
   
      Εφεσίβλητη: Veevoederbedrijf Alpuro BV
   
      Προδικαστικά ερωτήματα
   
   
               1)
            
            
               Λαμβανομένων υπόψη των σκοπών του κανονισμού (ΕΚ) 73/2009 (1) του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στηρίξεως για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στηρίξεως για τους γεωργούς, δηλαδή του σκοπού διασφαλίσεως ικανοποιητικού βιοτικού επιπέδου για τους αγρότες μέσω άμεσης ενισχύσεως του εισοδήματός τους και του σκοπού βελτιώσεως της δημόσιας υγείας, της υγείας των ζώων, του περιβάλλοντος και της διαβιώσεως των ζώων, είναι έγκυρο ένα σύστημα ρητρών σε σύμβαση μεταξύ ενός εκμεταλλευόμενου μονάδα παχύνσεως μόσχων και μιας ολοκληρωμένης επιχειρήσεως, όπως εκτέθηκε στις παραγράφους 3.4 και 3.5 της παρούσας αποφάσεως, το οποίο σύστημα έχει ως αποτέλεσμα ότι η βάσει του προαναφερθέντος κανονισμού χορηγηθείσα στον εκμεταλλευόμενο μονάδα παχύνσεως μόσχων ενιαία ενίσχυση περιέρχεται στην ολοκληρωμένη επιχείρηση μέσω αφαιρέσεώς της από την τιμή των μόσχων που αποτέλεσαν αντικείμενο παχύνσεως;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, έχει το εθνικό δικαστήριο, λαμβανομένης υπόψη της υπάρχουσας αντιθέσεως με τους σκοπούς του κανονισμού 73/2009, την εξουσία να τροποποιήσει τη σύμβαση βάσει της αρχής rebus sic stantibus ώστε το μειονέκτημα που η ακυρότητα συνεπάγεται για την ολοκληρωμένη επιχείρηση να αίρεται εν όλω ή εν μέρει, ειδικά με μείωση της τιμής των μόσχων που αποτέλεσαν αντικείμενο παχύνσεως;
            
         
      (1)  Κανονισμός (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στηρίξεως για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στηρίξεως για τους γεωργούς, για την τροποποίηση των κανονισμών (ΕΚ) 1290/2005, (ΕΚ) 247/2006, (ΕΚ) 378/2007 και για την κατάργηση του κανονισμού (ΕΚ) 1782/2003 (ΕΕ 2009, L 30, σ. 16).